དེ་ཡང་གནའ་ནས་བཟུང་རང་རེའི་ཡུལ་འདིར་བན་བོན་གཉིས་ཀྱི་ཆོས་ལུགས་ཆེས་ཆེར་དར་བས།སྲོལ་རྒྱུན་གྱི་རིག་གནས་འཛིན་སྐྱོང་སྤེལ་གསུམ་གནང་སའི་སྒར་དང་དགོན་པ་མང་པོ་ཡོད་པ་ལས་རང་རྫོང་གི་དགོན་པའི་སློབ་གསོ་དར་སྔ་བ་དང་ཁྱོན་ཆེ་བ།སྤུས་དག་པ་བཅས་མཐོང་ཐུབ།མཁས་པའི་དབང་བོ་སྐྱང་སྤྲུལ་ནམ་མཁའ་རྒྱལ་མཚན་དང་མཁས་གྲུབ་ལུང་རྟོགས་རྒྱ་མཚོ།དེང་གི་སྐར་རྩིས་རིག་པའི་མཁས་མཆོག་སློབ་དཔོན་བསམ་གྲུབ་རྒྱ་མཚོ་སོགས་སྙན་གྲགས་གངས་ལྗོངས་ཡོངས་སུ་ཁྱབ་པའི་མཁས་པ་གང་མང་བྱུང་མྱོང།ཡིན་ན་ཡང་ཐེ་བོའི་ཡུལ་དུ་དེང་རབས་སློབ་གསོའམ་སློབ་གྲྭའི་སློབ་གསོ་ནི་བཅིངས་འགྲོལ་ཚུན་ཆད་ནས་ད་གཟོད་དར་སྤེལ་བྱུང་བ་ཡིན་ལ།ལྷག་པར་དུ་ཏང་གི་སྐབས་བཅུ་གཅིག་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་འཚོགས་པ་ནས་བཟུང་རང་རེའི་རྫོང་གི་ཡུལ་ཚོ་དང་གྲོང་རྡལ་བཅུ་གཉིས་ཀྱི་སློབ་གྲྭ་སོ་སོ་ནས་བོད་ཀྱི་སྐད་ཡིག་སློབ་ཁྲིད་བྱས་པས།ང་ཚོའི་བུ་དང་བུ་མོས་རང་རིགས་ཀྱི་རིག་གནས་སྦྱོང་བའི་སྐལ་བཟང་ཐོབ་པ་ཡིན།ཡིན་ཡང་ང་ཚོས་བགྲང་བྱ་སུམ་ཅུ་ལྷག་གི་རང་རྫོང་གི་བོད་ཀྱི་སྐད་ཡིག་སློབ་ཁྲིད་ཀྱི་གནས་ཚུལ་ལ་ཕྱིར་བལྟས་ཚེ།རང་ཁུལ་གྱི་ཁྱིམ་མཚེས་རྫོང་ངམ་བོད་ཁམས་ཀྱི་ས་ཆ་གཞན་པ་དང་བསྡུར་ན་སྤུས་ཚད་ཞན་པ་མ་ཟད།རྒྱུགས་འཕྲོད་ཚད་ཀྱང་ཧ་ཅང་དམའ་བ་མཐོང་ཐུབ།སྤྱིར་ཐེ་བོ་ནི་བོད་ཡུལ་ཆོལ་ཁ་གསུམ་ལས་མདོ་སྨད་ཀྱི་སའི་ཆར་གཏོགས་ནའང་ཡུལ་སྐད་ནི་ཨམ་སྐདའདིར་ཨ་མདོའི་འབྲོག་སྐད་ལ་གོདང་ཁྱད་པར་ཆེན་པོ་མཆིས།སའི་ཆགས་དབྱིབས་དབང་གིསལུང་བ་རེ་ལ་ཁ་སྐད་རེལྟ་བུའི་ཡུལ་སྐད་དམ་གྲོང་སྐད་མི་ཉུང་བ་ཞིག་ཡོད་པས།ཐེ་བོར་མཚོན་ན་ཡང་།ཐེ་བོའི་སྟོད་སྐད་དང་སྨད་སྐད།བར་སྐད་བཅས་ཡུལ་སྐད་ཁག་ཆེན་པོ་གསུམ་དུ་དབྱེ་ཆོགཡུལ་སྐད་སོ་སོའི་བར་ལ་གོ་བརྡ་མི་འཕྲོད་པ་དང་འཕྲོད་དཀའ་བའང་མང་པོ་ཡོད་པས་བོད་སྐད་ཡིག་སློབ་ཁྲིད་ལ་དཀའ་ཁག་ཆེན་པོ་བཟོས་ཡོད།དེའི་ཕྱིར།དགེ་རྒན་གྱིས་ཁྲིད་དཀའ་བ་དང་སློབ་མས་གོ་དཀའ་བའི་གནས་ཚུལ་བྱུང་།རྒྱུ་རྐྱེན་འདིའི་དབང་གིས་ས་ཐེ་བོའི་ཡུལ་གྱི་དགེ་རྒན་རྣམ་པའི་ཁ་སྐད་ལ་གཤམ་གྱི་ཁྱད་ཆོས་གསུམ་ཡོད་པ་འདི་ལྟ་སྟེ།